**Podmienky súťaže „Súťaž o Sky picnic pre 4 osoby“**

* **Organizátor Súťaže**

Organizátorom súťaže „Súťaž o Sky picnic pre 4 osoby“ (ďalej len „**Súťaž**“) je spoločnosť Tatry mountain resorts, a.s., so sídlom Demänovská Dolina 72, IČO: 31 560 636, zapísaná v Obchodnom registri Okresného súdu Žilina, oddiel: Sa, vložka č.: 62/L (ďalej len „**Organizátor**“).

Organizátor Súťaže vydáva tieto podmienky a pravidlá Súťaže (ďalej len „**Pravidlá**“). Účelom Súťaže je podpora, propagácia a budovanie imidžu spoločnosti na sociálnych sieťach.

Podmienky účasti a priebeh Súťaže sa riadia výlučne týmito Pravidlami, ktoré záväzne upravujú podmienky účasti v Súťaži. Zmena pravidiel a podmienok Súťaže je zo strany Organizátora možná jednostranne v písomnej podobe vo forme dodatkov k týmto Pravidlám.

* **Podmienky účasti v Súťaži**

Účastníkom Súťaže môže byť každá **fyzická osoba**, ktorá ku dňu **28.6. 2024** dovŕšila vek 18 rokov, a ktorá splní podmienky Súťaže (ďalej len „**Účastník**“). Z účasti v Súťaži sú vylúčení zamestnanci Organizátora, blízke osoby zamestnancov Organizátora, zamestnanci a blízke osoby zamestnancov majetkovo alebo personálne prepojených osôb s Organizátorom a s reklamnými a promotion agentúrami, ktoré vykonávajú činnosti súvisiace so zabezpečením Súťaže, pričom za blízke osoby sa pre účely Súťaže považujú osoby uvedené v § 116 zákona č. 40/1964 Zb. Občianskeho zákonníka v znení neskorších predpisov a osoby, ktoré s týmito osobami žijú v spoločnej domácnosti (§ 115 zákona č. 40/1964 Zb. Občianskeho zákonníka v znení neskorších predpisov).

V prípade, že výhercom sa stane osoba, ktorá je z účasti v Súťaži vylúčená, výhra sa tejto osobe neodovzdá. Rovnako sa tak výhra neodovzdá v prípade, že Organizátor zistí alebo bude mať oprávnené podozrenie, že došlo k spáchaniu podvodného alebo nekalého konania alebo konania v rozpore s dobrými mravmi zo strany Účastníka či inej osoby, ktorá pomohla Účastníkovi takto získať výhru alebo výhry v Súťaži. V prípade odovzdania výhry osobe, ktorá je zo Súťaže vylúčená, je táto osoba povinná výhru vrátiť Organizátorovi.

Organizátor si vyhradzuje právo podľa svojho uváženia v ktorejkoľvek fáze Súťaže vylúčiť každého Účastníka, ktorý by svojím konaním mohol ohroziť dobré meno a dobrú povesť Organizátora či akýmkoľvek spôsobom zasiahnuť do práv alebo oprávnených záujmov tretích osôb.

Organizátor si vyhradzuje právo vylúčiť zo Súťaže ktoréhokoľvek Účastníka v prípade podozrenia z porušenia Pravidiel alebo použitia neregulárnych postupov.

* **Trvanie Súťaže**

Od 28.6. 2024 do 5.7. 2024.

* **Pravidlá súťaže**

Do Súťaže bude zaradený každý Účastník, ktorý v čase trvania Súťaže zverejní do komentára pod súťažným príspevkom fotografiu z návštevy lyžiarskeho strediska Jasná a napíše, čo sa mu najviac v Jasnej páčilo.

Výhru v Súťaži má možnosť získať každý Účastník, ktorý sa Súťaže zúčastní a splní vyššie spomenuté podmienky účasti v Súťaži.

* **Výhry v Súťaži**

Výhercom súťaže sa môže stať jedna osoba, ktorá splnila podmienky uvedené v časti 4. Pravidlá súťaže.

Výhercu vyžrebujeme náhodne spomedzi všetkých Súťažiacich, ktorí stihli pridať komentár v určenom trvaní súťaže.

1x voucher na Sky picnic pre 4 osoby s platnosťou do 31.10. 2024.

Výherca súťaže bude vyžrebovaný organizátorom po ukončení súťaže. Termín žrebovania 7.7. 2024.

* **Miesto, spôsob a lehota na prevzatie výhier**

Výherca Súťaže bude o výhre v Súťaži informovaný prostredníctvom súkromnej správy. Výherný voucher bude víťazovi odoslaný na korešpondenčnú adresu, ktorú dobrovoľne poskytne.

V prípade, že výherca neprejaví o výhru záujem, prevzatie výhry odoprie, alebo pokiaľ nesplní Pravidlá, alebo sa s výhercom nepodarí Organizátorovi skontaktovať v priebehu troch dní po vyhodnotení Súťaže a oznámení výhry Účastníkovi, tak organizátor súťaže vyžrebuje iného Účastníka, ktorý splnil Pravidlá Súťaže.

Výsledky Súťaže sú konečné, bez možnosti odvolania sa. Výhra v Súťaži je neprenosná, nemôže byť na základe žiadosti výhercu zamenená a výherca nie je oprávnený požadovať namiesto výhry peňažné plnenie. Výhra nie je v zmysle § 845 zákona č. 40/1964 Zb. Občianskeho zákonníka v znení neskorších predpisov vymáhateľná súdnou cestou.

* **Osobitné ustanovenia**

Organizátor si vyhradzuje právo rozhodovať o všetkých otázkach týkajúcich sa Súťaže podľa vlastného uváženia a vyhradzuje si tiež právo z dôvodov hodných osobitného zreteľa kedykoľvek Súťaž obmedziť, odložiť, prerušiť, zmeniť alebo zrušiť. Organizátor nezodpovedá za technické či programové chyby a omyly vzniknuté počas Súťaže.

Výhra v Súťaži môže podliehať zdaneniu v zmysle príslušných ustanovení zákona č. 595/2003 Z.z. o dani z príjmov v znení neskorších predpisov. Daň, ako aj všetky ostatné poplatkové povinnosti, ktoré sa môžu prípadne vzťahovať na nadobudnutie výhry, budú hradené samotným výhercom v celej zákonom stanovenej výške.

* **Ochrana osobných údajov**

Organizátor ako prevádzkovateľ, t.j. spoločnosť Tatry mountain resorts, a.s., Demänovská dolina 72, 030 01 Liptovský Mikuláš, IČO: 31 560 636, zapísaná v Obchodnom registri vedenom Okresným súdom Žilina, oddiel Sa, vložka č. 62/L, spracúva osobné údaje v súlade so všeobecne záväznými právnymi predpismi Slovenskej republiky, najmä v súlade s Nariadením ([Všeobecné nariadenie o ochrane údajov](https://eur-lex.europa.eu/legal-content/SK/TXT/?uri=uriserv%3AOJ.L_.2016.119.01.0001.01.SLK&toc=OJ%3AL%3A2016%3A119%3AFULL), ďalej len “GDPR“) a so zákonom 18/2018 Z.z. o ochrane osobných údajov (ďalej len „**Zákon**“).

Prevádzkovateľ spracúva osobné údaje Účastníka na nasledovné účely organizácie súťaže s týmito cieľmi:

* v rozsahu meno, priezvisko, korešpondenčná adresa Účastníkov; na právnom základe oprávneného záujmu a zmluvy, ktorej dotknutá osoby vystupuje ako zmluvná strana;

Osobné údaje sú spracúvané po dobu nevyhnutnú na splnenie účelu spracúvania - žrebovania o výhry v rámci súťaže, avšak maximálne po dobu 1 roka od zberu týchto údajov. Osobné údaje spracúvané na vyššie uvedené účely vyhodnotenia, informovania účastníka o výhre a doručenia výhry účastníkovi v rámci Súťaže a informovania verejnosti o výhercovi.

Viac informácií k spracúvaniu osobných údajov nájdete v Zásadách spracúvania osobných údajov zverejnených na webovom sídle Tatry mountain resorts, a.s.

* **Záverečné ustanovenia**

Neznalosť ustanovení týchto Pravidiel nezakladá nárok na reklamáciu a nebude sa na ňu prihliadať.

Zapojením sa do Súťaže vyjadrujú Účastníci svoj súhlas s Pravidlami. Výhra nebude Účastníkovi odovzdaná, pokiaľ tento nesúhlasí bez výhrad s týmito Pravidlami a nesplní podmienky z nich pre neho vyplývajúce.

Úplné a záväzné Pravidlá Súťaže sú dostupné na webovej stránke Organizátora:

Pravidlá sa riadia právom Slovenskej republiky.

Tento Štatút nadobúda účinnosť dňom verejného vyhlásenia Súťaže na webovej stránke:

V Liptovskom Mikuláši dňa 28.6. 2024